|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/25-01/254** |
| **URBROJ: 2163-6-09/01-25-2** |
| **Poreč-Parenzo, 3. srpnja 2025.**  |

Na temelju članka 20. stavka 6. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22 i 36/24), članka 24. stavak 2. Statuta Gradske knjižnice Poreč i članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 611-04/25-01/08 URBROJ: 2163-06-21/05-25-2 od 3. srpnja 2025., Gradonačelnik Grada Poreča-Parenzo je, 3. srpnja 2025. godine, donio sljedeći

**ZAKLJUČAK**

1. Utvrđuje se prijedlog Odluke o raspisivanju natječaja za izbor ravnatelja/ice Gradska knjižnice Poreč te se dostavlja Gradskom vijeću na razmatranje i donošenje u predloženom tekstu.

2. Na sjednici Gradskog vijeća sva potrebna tumačenja uz prijedlog Odluke dat će Tihana Mikulčić, pročelnica Upravnog odjela za društvene djelatnosti.

**GRADONAČELNIK**

 **Loris Peršurić**

**PRILOZI:**

1. Prijedlog Odluke o raspisivanju natječaja

2. Prijedlog Natječaja

**DOSTAVITI:**

1. Gradsko vijeće, ovdje,

2. Upravni odjel za društvene djelatnosti, ovdje,

3. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ-PARENZO** **CITTÀ DI POREČ-PARENZO** |
| **Gradsko vijeće** |
|  |

**KLASA:**

**URBROJ:**

**Poreč-Parenzo**,

 Na temelju članka 20. stavka 6. Zakona o knjižnicama i knjižničnoj djelatnosti („Narodne novine" broj 17/19, 98/19, 114/22 i 36/24), članka 24. stavak 2. Statuta Gradske knjižnice Poreč i članka 41. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24), Gradsko vijeće Grada Poreča-Parenzo, na sjednici održanoj ........2025. godine donijelo je

**ODLUKU**

**o raspisivanju natječaja**

**za izbor i imenovanje ravnatelja/ice Gradske knjižnice Poreč**

**Članak 1.**

 Raspisuje se natječaj za izbor ravnatelja/ice Gradske knjižnice Poreč na mandat od četiri (4) godine.

 Tekst natječaja sastavni je dio ove Odluke.

**Članak 2.**

Ovlašćuje se Gradonačelnika da raspiše natječaj za izbor i imenovanje ravnatelja/ice Gradske knjižnice Poreč.

 **PREDSJEDNIK**

 **GRADSKOG VIJEĆA**

 **Elio Štifanić**

**DOSTAVITI:**

1. Gradonačelnik, ovdje,
2. Gradska knjižnica Poreč, Trg Marafor 3, 52440 Poreč,
3. Upravni odjel za društvene djelatnosti, ovdje
4. Pismohrana, ovdje

Na temelju članaka 40. i 41. Zakona o ustanovama („Narodne novine“ broj 76/93., 29/97., 47/99., 35/08., 127/19. i 151/22.), članka 20. stavka 6. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22 i 36/24) i Odluke Gradskog vijeća Grada Poreča-Parenzo o raspisivanju natječaja za izbor i imenovanje ravnatelja/ice Gradske knjižnice Poreč KLASA:\_\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_. godine, Grad Poreč-Parenzo raspisuje

**JAVNI NATJEČAJ**

**za izbor i imenovanje ravnatelja Gradske knjižnice Poreč**

Za ravnatelja Knjižnice može biti imenovana osoba koja ispunjava sljedeće uvjete:

* državljanstvo Republike Hrvatske
* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* položen stručni knjižničarski ispit,
* najmanje pet (5) godina rada u knjižnici,
* posjedovanje stručnih, radnih i organizacijskih sposobnosti,
* Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.

Mandat ravnatelja je 4 (četiri) godine, a ista osoba po isteku mandata može biti ponovno imenovana za ravnatelja.

Na natječaj se mogu javiti osobe oba spola sukladno članku 13. Zakona o ravnopravnosti spolova („Narodne novine“ broj 82/08. i 69/17.).

Izrazi koji se koriste u ovom javnom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji se javlja na natječaj podnosi **vlastoručno potpisanu prijavu** koja sadrži: ime i prezime, adresu stanovanja, broj mobitela i e-mail adresu.

Uz prijavu na natječaj kandidati su dužni dostaviti sljedeću dokumentaciju:

* životopis,
* dokaz o državljanstvu,
* dokaz o stečenoj stručnoj spremi,
* dokaz o položenom stručnom knjižničarskom ispitu
* elektronički zapis ili potvrdu HZMO-a o radnom stažu (ne starije od dana objave ovog natječaja),
* ugovor o radu ili potvrdu poslodavca kao dokaz o radu u knjižničarskoj struci,
* uvjerenje da se protiv kandidata ne vodi kazneni postupak (ne starije od dana objave ovog natječaja),
* prijedlog četverogodišnjeg plana rada Gradske knjižnice Poreč,
* Izjavu kandidata da ne postoji zapreka iz članka 39. stavka 2. Zakona o ustanovama.

Položen stručni knjižničarski ispit smatra se da ima i osoba koja je oslobođena polaganja stručnog knjižničarskog ispita na temelju zakona kojima je uređivana knjižnična djelatnost.

Isprave se prilažu u neovjerenom presliku, a kandidat koji bude izabran u obvezi je dostaviti dokaze o ispunjavanju uvjeta u izvorniku ili ovjerenom presliku.

Svi kandidati koji zadovoljavaju formalne uvjete natječaja, mogu biti pozvani na provjeru znanja, sposobnosti, vještina i motivacije za rad bitnih za obavljanje poslova radnog mjesta.

Prethodno provjeravanje provest će se testiranjem i/ili intervjuom radi dodatnog utvrđivanja njihovih kvaliteta i sposobnosti te ciljeva i motivacije za rad. Kandidati su dužni usmeno predstaviti svoj četverogodišnji plan rada.

O testiranju kao i vremenu i mjestu predstavljanja četverogodišnjeg plana rada kandidati će biti pravovremeno obaviješteni telefonski ili elektroničkim putem.

Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslik vjenčanog ili rodnog lista i dr.).

Potpunom prijavom smatra se prijava koja sadrži sve podatke i priloge navedene u natječaju.

Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj te se njihove prijave neće razmatrati. O navedenom kandidati će biti obaviješteni elektroničkim putem.

Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate/kinje samo pod jednakim uvjetima.

Osoba koja može ostvariti pravo prednosti:

– sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21 i 156/23), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Informacije o dokazima koji su potrebni za ostvarivanje prava prednosti pri zapošljavanju nalaze se na poveznici: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

– sukladno čl. 47. – 50. Zakona o civilnim stradalnicima iz Domovinskog rata (NN br. 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

– sukladno čl. 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo te dokaz o tome na koji način je prestao radni odnos kod posljednjeg poslodavca

– sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.

Natječaj se ima objaviti u „Narodnim novinama“ i na mrežnoj stranici Gradske knjižnice Poreč, te na stranicama Hrvatskog zavoda za zapošljavanje.

Rok za podnošenje prijava je **15 (petnaest) dana** od dana objave natječaja u „Narodnim novinama“.

Prijave s potrebnom dokumentacijom slati preporučenom poštom ili predati osobno u pisarnicu Grada Poreč – Parenzo u zatvorenoj omotnici na adresu: **GRAD POREČ – PARENTO, Obala M. Tita 5, 52440 Poreč** s naznakom: „Prijava na Javni natječaj za imenovanje ravnatelja Gradske knjižnice Poreč - ne otvaraj“.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Kandidat prijavom na ovaj natječaj daje privolu na prikupljanje i obradu svojih osobnih podataka u svrhe natječajnog postupka kao i privolu za objavu istih kao rezultata natječaja.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

KLASA:

URBROJ:

**GRADONAČELNIK**

**Loris Peršurić**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazloženje**

**Pravna osnova:**

Pravna osnova za donošenje predloženog Zaključka je Zakon o knjižnicama i knjižničnoj djelatnosti („Narodne novine" broj 17/19, 98/19, 114/22 i 36/24), Statut Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i Statut gradske knjižnice Poreč.

Člankom 20. stavak 6. Zakon o knjižnicama i knjižničnoj djelatnosti određeno je da javni natječaj za imenovanje ravnatelja raspisuje i provodi upravno vijeće javne knjižnice, odnosno osnivač ako javna knjižnica nema upravno viječe.

Člankom 41. stavak 1. alineja 8. Statuta Grada Poreča-Parenzo određeno je da predstavničko tijelo, između ostalih poslova taksativno navedenih u ovom članku, obavlja i druge poslove koji su zakonom ili drugim propisom stavljeni u djelokrug predstavničkog tijela.

Člankom 23. stavak 2. Statuta Gradske knjižnice Poreč određeno je da ravnatelj bira temeljem javnog natječaja, kojeg raspisuje osnivač, dok je člankom 24. stavak 2. određeno da odluku o raspisivanju javnog natječaja donosi osnivač, najkasnije dva mjeseca prije isteka mandata postojećeg ravnatelja.

**Ocjena stanja:**

Ravnateljica gradske knjižnice Poreč, gđa Irides Zović, dostavila je gradonačelniku Grada Poreča, putem Upravnog odjela za društvene djelatnosti, 14. svibnja 2025. godine, obavijest o isteku njezinog mandata na kojeg je bila imenovana Odlukom Gradskog vijeća KLASA: 011—01/21-01/38, URBROJ: 2167/01-07/01-21-2 od 9. kolovoza 2021.

Gradska knjižnica nema upravno vijeće, tako da javni natječaj za imenovanje ravnatelja raspisuje i provodi osnivač. S obzirom na to, potrebno je donijeti Odluku o raspisivanju natječaja za izbor ravnatelja/ice Gradske knjižnice Poreč za naredno četverogodišnje razdoblje i po donošenju Odluke objaviti natječaj. Natječaj se objavljuje na mrežnim stranicama Knjižnice i u „Narodnim novinama temeljem članka 41. st. 1. Zakon o ustanovama te na stranicama Hrvatskog zavoda za zapošljavanje. Uvjeti koje kandidat/kinja za ravnatelja/icu mora ispunjavati da bi bio/la imenovan/a ravnatelj/icom određeni su člankom 20. stavak 9. Zakona o knjižnicama i knjižničnoj djelatnosti i člankom 23. stavak 1. Statuta Knjižnice.

Prijavi na natječaj, koje se podnose na adresu Grada Poreča – Parenzo, kandidat/kinja trebaju priložiti dokaz o ispunjavanju uvjeta iz teksta natječaja. O rezultatima natječaja kandidat/kinja će biti obaviještena u roku od 45 dana od isteka roka za podnošenje prijava.

**Osnovna pitanja koja treba urediti Zaključkom:**

Ravnatelj upravlja Knjižnicom, poslovni je i stručni voditelj Knjižnice, te zastupa Knjižnicu u svim postupcima pred nadležnim tijelima. Kako mandat sadašnjoj ravnateljici Knjižnice ističe u rujnu 2025. godine, potrebno je donijeti odluku o raspisivanju natječaja za izbor ravnatelja/ice za naredno četverogodišnje razdoblje. Odlukom se ujedno ovlašćuje Gradonačelnika da raspiše natječaj i da nakon provedenog postupka izbora predloži Gradskom vijeću Odluku o imenovanju ravnatelja/ice Gradske knjižnice Poreč.

**Cilj donošenja Zaključka:**

Odluku o raspisivanju natječaja potrebno je donijeti kako bi se po njezinom donošenju natječaj i raspisao, proveo postupak izbora i predložilo donošenje Odluke o imenovanju novog/e ravnatelja/ice.

**Sredstva potrebna za ostvarenje Zaključka:**

Za ostvarenje ove Odluke sredstva su planirana u Proračunu Grada Poreča – Parenzo za 2025. godinu.